Vrystaters, kom gesels saam oor jou aftreegeld! | Netwerk24
Deur Hanlie Stadler 11 Julie 2018 20:11
So ’n paar jaar voor aftrede begin ons almal die somme oor aftrede doen.
Dis goeie nuus dat mense al hoe langer leef en ook langer gesond bly, maar dit het nogal verreikende implikasies vir hoeveel geld ons vir aftrede nodig het.
Rocco Carr, bestuurder van sake-ontwikkeling by Glacier van Sanlam in Bloemfontein, gesels Donderdag om 16:00 op die Vrystaat-Kunstefees met Hanlie Stadler, sakeredakteur van Netwerk24, oor aftreebeplanning. Ons probeer veral raad gee vir mense wat voel die kalf is in die put – dat hulle naby of ná aftrede is met te min eiers in hul nes.
Hoe weet jy of jy genoeg het om gemaklik af te tree?
Hoe gemaak as jy betreklik laat in jou lewe nog nie ’n sent vir aftrede gespaar het nie?
Waar moet jy jou geld belê as jy onseker is of jy genoeg het?
Hoeveel van jou aftreekapitaal kan jy beskostig om te jaarliks onttrek?
Wat kan jy doen as jou volhoubare onttrekking nie jou uitgawes dek nie?
Ons gesels ook oor die kommer van staatsamptenare oor hoe hul pensioenfonds bestuur word. Moet hulle eerder voor aftrede bedank sodat hulle hul geld self kan bestuur?
Nog baie ander vrae sal ook bespreek word.
Intekenare van Netwerk24 kry boonop ’n omvattende artikel met al die raad op ’n geheueskyfie – al die raad nie net aftreebeplanning nie, maar ook oor die onderwerpe wat ons op ander voorleggings op die fees bespreek. Dit sluit in die vorige dag se sessie, “Die A tot Z van koop om te verhuur” en Vrydag se sessie, “Entrepreneurs: Wenke wat werk”. Vrydag se sessie is ook om 16:00.
Kom gesels saam – ons hoor graag vandag van mense wat self al lesse oor aftreebeplanning geleer het.
ZAR/AUD 10,19 (-7)
ZAR/EUR 16,23 (-6)
ZAR/GBP 18,82 (-19)
ZAR/USD 14,36 (-14)
Gold 1312,34 (-643)
Palladium 1590 (-1511)
Platinum 856,92 (-1222)
Silver 15,48 (-10)